CELEX: 62012CN0373
Language: el
Date: 2012-08-03 00:00:00
Title: Υπόθεση C-373/12: Αίτηση για την έκδοση προδικαστικής αποφάσεως, την οποία υπέβαλε το Krajský súd v Prešove (Σλοβακία) στις 3 Αυγούστου 2012 — GIC Cash a.s. κατά Marián Gunčaga

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/8
            
         Αίτηση για την έκδοση προδικαστικής αποφάσεως, την οποία υπέβαλε το Krajský súd v Prešove (Σλοβακία) στις 3 Αυγούστου 2012 — GIC Cash a.s. κατά Marián Gunčaga
   (Υπόθεση C-373/12)
   2012/C 355/13
   Γλώσσα διαδικασίας: η σλοβακική
   
      Αιτούν δικαστήριο
   
   Krajský súd v Prešove
   
      Διάδικοι στην υπόθεση της κύριας δίκης
   
   
      Ενάγουσα: GIC Cash a.s.
   
      Εναγόμενος: Marián Gunčaga
   
      Προδικαστικά ερωτήματα
   
   
               1)
            
            
               Έχει το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης (1) (στο εξής: Χάρτης), σε συνδυασμό με τις διατάξεις του άρθρου 38 του Χάρτη, του άρθρου 6, παράγραφος 1, και του άρθρου 7, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (2), την έννοια ότι, όταν ένα δικαιοδοτικό όργανο που έχει επιληφθεί διαφοράς σχετικής με σύμβαση που έχει συναφθεί με καταναλωτές καλείται να εκτιμήσει κατά πόσον μια ρήτρα της σύμβασης είναι καταχρηστική και ένα δικαιοδοτικό όργανο άλλου κράτους μέλους έχει αποδεδειγμένα κρίνει, υπό ανάλογες πραγματικές περιστάσεις, ότι μια ρήτρα σύμβασης ανάλογου ή ίδιου ακριβώς περιεχομένου είναι καταχρηστική, ο καταναλωτής μπορεί να αξιώσει από το δικαιοδοτικό όργανο (στο οποίο έχει προσφύγει) να λάβει υπόψη, κατά την εκτίμηση του ζητήματος αν η επίμαχη ρήτρα είναι καταχρηστική, την απόφαση που έχει εκδώσει το δικαιοδοτικό όργανο του άλλου κράτους μέλους;
            
         
               2)
            
            
               Σε περίπτωση καταφατικής απάντησης στο πρώτο ερώτημα: Προσβάλλει το δικαιοδοτικό όργανο στο οποίο έχει προσφύγει ο καταναλωτής το θεμελιώδες δικαίωμα που απονέμουν στον καταναλωτή αυτό οι συνδυασμένες διατάξεις των άρθρων 47 και 38 του Χάρτη, αν δεν λάβει υπόψη του την απόφαση που έχει αποδεδειγμένα εκδώσει ένα δικαιοδοτικό όργανο άλλου κράτους μέλους σχετικά με το ζήτημα αν είναι καταχρηστική μια ρήτρα σύμβασης ανάλογου ή ίδιου ακριβώς περιεχομένου;
            
         
      (1)  EE C 364, της 18.12.2000, σ. 1.
   
      (2)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE L 95, σ. 29).